एनकाउंटर में हुए बुरी तरह जख्मी, हौंसला ऐसा कि ठीक होकर दोबारा मोर्चे पर आ डटे

रायपुर. छत्तीसगढ़ का बस्तर डिविजन। नक्सली हमलों के लिए सबसे कुख्यात। 4 साल में यहां नक्सलियाें से 641 मुठभेड़ में करीब 181 जवानों की शहीद हुए। यही वजह है पिछले तीन साल में सख्ती के बावजूद करीब 500 पुलिसकर्मी ट्रांसफर करवा चुके हैं। इस बार भी 150 एप्लिकेशन आए हैं। यहां से ट्रांसफर लेना इतना आसान भी नहीं है। स्पेशल कंडीशंस में डीजीपी ही मंजूरी दे सकते हैं। इस सब के बीच कुछ जवान ऐसे भी हैं जो हमलों में जख्मी होने के बाद दोबारा मोर्चे पर आ डटे हैं। किसी ने जख्मी होकर भी बंदूक नहीं छोड़ी, तो कोई सात दिन बेहोश रहा फिर बुलाया घरवालों को...

#1. जख्मी होकर भी बंदूक नहीं छोड़ी - टीआई प्रकाश राठौर सुकमा में हैं। 11 नक्सलियों को मार गिरा चुके हैं। इनका नाम गैलेंट्री अवॉर्ड के लिए भी भेजा गया है। - 3 मार्च को इन्हें मोस्ट वांटेड नक्सली हिड़मा और रमन्ना के होने की सूचना मिली थी। ये टीम लेकर पहुंच गए। - नक्सलियों ने अंधाधुध फायरिंग की। एक गोली इनका कंधा चीरते हुए निकल गई। 3 जवान शहीद हो गए, ये मुकाबला करते रहे। - इलाज के बाद अब फिर मोर्चे पर हैं। ये सिपाही की पोस्ट पर पुलिस में भर्ती हुए थे।